Каменорезачки занает

мини|Структурата Хазне врежана во карпа во Петра, јужен Јордан
Каменорезачкиот занает — активност при која парчиња груб природен камен се обликуваат со контролирано отстранување на делови каменот. Благодарение на трајноста на материјалот, преживеале камените дела создадени за време на нашата праисторија или минатото.

 Историја 
Најраните познати дела на репрезентативна уметност се камени резби. Честопати, ознаките врежани во карпа или петроглифите преживеале таму каде што насликаните дела не преживеале.

Најрани примери на каменорезба се резултат на удирање или гребење на помек камен со потврд, иако понекогаш е познато дека за релативно мек камен се користеле поотпорни материјали како што се рогови. Друга рана техника била користење на абразив што се триел на каменот за да се отстрани несаканата површина. Бронзата, најтврдиот достапен метал пред челикот, не е доволно тврда за обработка на кој било друг освен на најмекиот камен. Античките Грци ја користеле еластичноста на бронзата за да заробат мали гранули од силиициум карбид, кои природно се наоѓаат на островот Милос, со што се создава многу ефикасна турпија за резбање на каменот.

Развојот на железото овозможил алатки за резбање камен, како што се длета, дупчалки и пили направени од челик, кои можеле да се стврднат и калат до состојба доволно цврста за сечење камен без деформација, а притоа да не бидат толку кршливи за да се скршат. Алатките за резбање малку се промениле од тогаш.

Современите, индустриски техники користат дијамантски пили.

 Камена скулптура 
мини|Големиот Буда од династијата Танг во Лешан, Кина. Изградбата започнала во 713 година, а била завршена во 803 година. Тоа е најголемиот каменорезбан Буда во светот.
Камени скулптури биле изработувани од пред постоењето на цивилизација. Голем дел одПраисториските скулптури биле човечки форми, како што се Вилендорфска Венера и безличните статуи на кикладските култури. Подоцните култури правеле животински, човеко-животински и апстрактни форми во камен. Најраните култури користеле абразивни техники, а модерната технологија користи пневматски чекани и други уреди. Но, во поголемиот дел од човечката историја, скулпторите користеле чекан и длето како основни алатки за резбање камен.

Процесот започнува со избор на камен за резбање. Некои уметници го користат самиот камен како инспирација; ренесансниот уметник Микеланџело тврдел дека негова работа е да ја ослободи човечката форма заробена во блокот. Други уметници почнуваат со форма што веќе ја имаат на ум и наоѓаат камен што ќе ја надополни нивната визија. Скулпторот може да започне со формирање модел од глина или восок, скицирање на формата на статуата на хартија или цртање општ преглед на статуата на самиот камен.

 Надворешни врски 
 Stone Carving: A How-To Demonstration, video
 Stone Carver Interview, Gargoyles and the Gothic Style: An Interview with professional stone carver Walter S. Arnold, video
 The Cesnola Collection of Cypriot art: stone sculpture, a fully digitized collection catalog from The Metropolitan Museum of Art Libraries, which contains material on stone carvings

Категорија:Уметнички медиуми
Категорија:Камен
Категорија:Каменоделство
Категорија:Занаети